hippocrates-et-corpus-hippocraticum.de-mulierum-affectibus-iiii 1.34
34 . Ἐπὴν ἐν γαστρὶ ἡ γυνὴ ἔχῃ , χλωρὴ γίνεται πᾶσα , ὅτι αὐτέης τοῦ αἵματος αἰεὶ τὸ ἀκραιφνὲς καθ’ ἡμέρην ὑπολείβεται ἐκ τοῦ σώματος , καὶ κατέρχεται ἐπὶ τὸ ἔμβρυον , καὶ αὔξη οἱ γίνεται , καὶ ἐλάσσονος τοῦ αἵματος ἐόντος ἐν τῷ σώματι ἀνάγκη εἶναι χλωρὴν , καὶ ἱμείρεσθαι ἀλλοκότων αἰεὶ βρωμάτων , καὶ ἐπ’ ὀλίγοισιν ἐμετώδεα ἀσᾶται , καὶ ἀσθενεστέρη γίνεται , ὅτι τὸ αἷμα μινύθει . Φημὶ δὲ γυναῖκα , ἢν ἐπίτεξ ᾖ , πνεῦμα πυκνὸν ἀφιέναι , καὶ ἢν ἡ κάθαρσις ἄρχηται , ἡ κοιλίη πλήρης ἐστὶ καὶ θερμὴ πιεζομένη . Μάλιστα δὲ ἀναπνέει πυκινὸν , ἐπὴν τόκου πελάζῃ , καὶ τὴν ὀσφὺν τότε μάλιστα πονέεται · φλᾶται γὰρ καὶ ἡ ὀσφὺς ὑπὸ τοῦ ἐμβρύου · καρδιώσσει δὲ ἐν τῷ μεταξὺ ξύμπαντι χρόνῳ ἄλλοτε καὶ ἄλλοτε , ἅτε τῆς κοιλίης περιστελλομένης ἀμφὶ τὸ ἔμβρυον , μάλιστα δὲ τῆς ὑστέρης . Καὶ ἢν τεκούσῃ ἡ ὑστέρη ἐξανεμωθῇ , ἧπαρ ὂϊος ἢ αἰγὸς ἐς τέφρην κρύψαι , καὶ μετέπειτα ἑψεῖν , καὶ λαμβάνειν , καὶ οἶνον , ἢν μή τι κωλύῃ , πίνειν ζωρότερον παλαιὸν ἐπὶ τέσσαρας ἡμέρας , ἢν ποῤῥωτέρω ᾖ ἀπὸ τῆς τέξιος . Ἢν δὲ τὰς ἰξύας ἀλγέῃ , ἄννησον καὶ κύμινον αἰθιοπικὸν πινέτω , καὶ τῷ θερμῷ λουέσθω . Ἢν δ’ ἆσθμα λάζηται , θείου ὅσον κύαμον καὶ καρδαμώμου ἴσον καὶ πηγάνου καὶ κυμίνου αἰθιοπικοῦ , ταῦτα τρίψας καὶ διεὶς οἴνῳ , δίδου πιεῖν νήστει πυκινά · καὶ σιτίων ἀπεχέσθω . Ἢν ἐν τόκῳ κάθαρσις ἴῃ πολλὴ , ἡ ὑστέρη ξυνέλκεται καὶ ἡ κύστις καὶ τὸ ἔντερον , καὶ οὔτε τὸ κόπριον κατέχουσιν οὔτε τὸ οὖρον , προΐενται δέ · ὠὰ οὖν ῥοφεῖν δίδου , καὶ ἄρτον ἐγκρυφίην τρώγειν καὶ ἄσσα λοιπὰ γέγραπται . Ἢν δὲ ᾖ ἐν τόκῳ ξηρὴ καὶ δύσικμος , ἔλαιον πίνειν , καὶ καταιονᾷν τὰ χωρία ἐλαίῳ θερμῷ , μαλάχης ὕδατι , κηρωτῇ τε ὑγρῇ διαχρίειν , καὶ ἔγχυτον χηνὸς ἄλειφα ξὺν ἐλαίῳ . Ἢν δὲ μὴ δύναιτο τίκτειν , ὑποθυμία ῥητίνην ἢ κύμινον ἢ πίτυος φλοιόν · καὶ τούτῳ ὑποθυμία . Ἅσσα δὲ οἰδήματα γίνεται ὑστερικὰ ἐν τόκῳ ἢ ἐκ τόκου , οὐ χρὴ στύφειν , οἷα οἱ ἰητροὶ ποιέουσιν · φάρμακα δὲ τάδε ἄριστα προσφέρειν , κύμινον αἰθιοπικὸν , ὅσον τοῖσι τρισὶ δακτύλοισι , καὶ τοῦ ἀννήσου , καὶ τοῦ σεσέλιος πέντε ἢ ἓξ , γλυκυσίδης χηραμύδος ἥμισυ τῆς ῥίζης , ἢ καὶ τοῦ σπέρματος , ταῦτα ἐν οἴνῳ λευκῷ ἡδυόδμῳ μάλιστα νήστει διδόναι · ἢ δαύκου ῥίζην αἰθιοπικοῦ , σέσελι , γλυκυσίδης ῥιζην τὸν αὐτὸν τρόπον · ἢ ἱπποσελίνου καὶ δαύκου αἰθιοπικοῦ καρπὸν ὡσαύτως · ἢ κρήθμου ῥίζαν , ἢ κυμίνου αἰθιοπικοῦ ἀττικὸν τετρώβολον , ἢ πέπερι , ἄννησον , δαῦκος , ἀκτέα , γλυκυσιδης ῥίζα ταῦτα ἐν οἴνῳ τρίβειν καὶ διδόναι πίνειν · ἢ μυρτιδάνου κλωνία δύο ἢ τρία , καὶ κύμινον αἰθιοπικὸν , γλυκυσίδης ῥίζην , ἢ λίνου σπέρμα ὁμοίως , ὃ καὶ τὰ παιδία βήσσοντα ψωμίζουσι ξὺν ὠῷ ὀπτῷ λεκίθῳ , ξὺν σησάμῳ πεφρυγμένῳ . Ἢν παιδοῦσα ἀφθᾷ τὰ αἰδοῖα , ἀμύγδαλα τρίψας καὶ βοὸς μυελὸν ἐν ὕδατι ἑψεῖν , καὶ ἄλητον ἐμβαλὼν σμικρὸν , διαχρίειν τὰ αἰδοῖα , καὶ διακλύζειν τῷ ὕδατι τῷ ἀπὸ τῶν μύρτων .
Lemmas: 34 . ἐπήν ἐν γαστήρ ὁ γυνή ἔχω , χλωρός γίγνομαι πᾶς , ὅτι αὐτε͂οι ὁ αἷμα ἀεί ὁ ἀκραιφνής κατά ἡμέρα ὑπολείβω ἐκ ὁ σῶμα , καί κατέρχομαι ἐπί ὁ ἔμβρυον , καί αὔξη ἕ γίγνομαι , καί ἐλαχύς ὁ αἷμα εἰμί ἐν ὁ σῶμα ἀνάγκη εἰμί χλωρός , καί ἱμείρω ἀλλόκοτος ἀεί βρῶμα , καί ἐπί ὀλίγος ἐμετώδης ἀσάω , καί ἀσθενής γίγνομαι , ὅτι ὁ αἷμα μινύθω . φημί δέ γυνή , ἐάν ἐπίτεξ εἰμί , πνεῦμα πυκνός ἀφίημι , καί ἐάν ὁ κάθαρσις ἄρχω , ὁ κοιλία πλήρης εἰμί καί θερμός πιέζω . μάλα δέ ἀναπνέω πυκνός , ἐπήν τόκος πελάζω , καί ὁ ὀσφῦς τότε μάλα πονέω · φλάω γάρ καί ὁ ὀσφῦς ὑπό ὁ ἔμβρυον · καρδιώσσω δέ ἐν ὁ μεταξύ σύμπας χρόνος ἄλλοτε καί ἄλλοτε , ἅτε ὁ κοιλία περιστέλλω ἀμφί ὁ ἔμβρυον , μάλα δέ ὁ ὑστέρα . καί ἐάν τίκτω ὁ ὑστέρα ἐξανεμόω , ἧπαρ ὄις ἤ αἴξ εἰς τέφρα κρύπτω , καί μετέπειτα ἑψέω , καί λαμβάνω , καί οἶνος , ἐάν μή τις κωλύω , πίνω ζωρός παλαιός ἐπί τέσσαρες ἡμέρα , ἐάν πρόσω εἰμί ἀπό ὁ τέξις . ἐάν δέ ὁ ἰξύα ἀλγέω , ἄνηθον καί κύμινον Αἰθιοπικός πίνω , καί ὁ θερμός λούω . ἐάν δέ ἆσθμα λάζομαι , θεῖος ὅσος κύαμος καί καρδάμωμον ἴσος καί πήγανον καί κύμινον Αἰθιοπικός , οὗτος τρίβω καί διΐημι οἶνος , δίδωμι πίνω νῆστις πυκνός · καί σιτίον ἀπέχω . ἐάν ἐν τόκος κάθαρσις ἔρχομαι πολύς , ὁ ὑστέρα συνέλκω καί ὁ κύστις καί ὁ ἔντερον , καί οὔτε ὁ κόπριον κατέχω οὔτε ὁ οὖρος , προίημι δέ · ᾠόν οὖν ῥοφέω δίδωμι , καί ἄρτος ἐγκρυφίας τρώγω καί τις λοιπός γράφω . ἐάν δέ εἰμί ἐν τόκος ξηρός καί δύσικμος , ἔλαιον πίνω , καί καταιονάω ὁ χωρίον ἔλαιον θερμός , μαλάχη ὕδωρ , κηρωτή τε ὑγρός διαχρίω , καί ἔγχυτος χήν ἄλειφαρ σύν ἔλαιον . ἐάν δέ μή δύναμαι τίκτω , ὑποθυμιάω ῥητίνη ἤ κύμινον ἤ πίτυς φλοιός · καί οὗτος ὑποθυμιάω . ὅστις δέ οἴδημα γίγνομαι ὑστερικός ἐν τόκος ἤ ἐκ τόκος , οὐ χρή στύφω , οἷος ὁ ἰατρός ποιέω · φάρμακον δέ ὅδε ἀγαθός προσφέρω , κύμινον Αἰθιοπικός , ὅσος ὁ τρεῖς δάκτυλος , καί ὁ ἄνηθον , καί ὁ σέσελις πέντε ἤ ἕξ , γλυκυσίδη χηραμύς ἥμισυς ὁ ῥίζα , ἤ καί ὁ σπέρμα , οὗτος ἐν οἶνος λευκός ἡδύοδμος μάλα νῆστις δίδωμι · ἤ δαῦκος ῥίζα Αἰθιοπικός , σέσελις , γλυκυσίδη ῥιζη ὁ αὐτός τρόπος · ἤ ἱπποσέλινον καί δαῦκος Αἰθιοπικός καρπός ὡσαύτως · ἤ κρῆθμος ῥίζα , ἤ κύμινον Αἰθιοπικός ἀττικός τετρώβολον , ἤ πέπερι , ἄνηθον , δαῦκος , ἀκτέος , γλυκυηιδης ῥίζα οὗτος ἐν οἶνος τρίβω καί δίδωμι πίνω · ἤ μυρτίδανον κλωνίον δύο ἤ τρεῖς , καί κύμινον Αἰθιοπικός , γλυκυσίδη ῥίζα , ἤ λίνος σπέρμα ὅμοιος , ὅς καί ὁ παιδίον βήσσω ψωμίζω σύν ᾠόν ὀπτός λέκιθος , σύν σήσαμον φρύγω . ἐάν παιδέω ἀφθάω ὁ αἰδοῖον , ἀμύγδαλον τρίβω καί βοῦς μυελός ἐν ὕδωρ ἑψέω , καί ἄλητον ἐμβάλλω μικρός , διαχρίω ὁ αἰδοῖον , καί διακλύζω ὁ ὕδωρ ὁ ἀπό ὁ μύρτον .